ઇન્દ્રનો શાપ પામી પૃથ્વી પર પડેલો સુરોચન મિથિલાપુરની પાસે આવેલ અરણ્યમાં પોતાના જાતભાઈઓ સાથે ફરે છે અને તેના અંતરમાં એક જ ધારણા અને એક જ વિચારણા ચાલી રહી છે. રાજા સત્યવર્માની પુત્રીને પરણું. એવામાં પોતાના ગધેડાંઓને શોધવા નીકળેલો એક પ્રજાપતિ-કુંભાર એકાએક એ અરણ્યમાં આવી પહોંચ્યો. તે બધાં ગધેડાંને હાંકીને ઘરે લઈ ગયો. એમાં પેલો નવો ગર્દભ પણ આવી ગયો. બધાં ગધેડા કરતાં આ ગધેડા પર તેને વધારે વ્હાલ આવે છે.